24.2.2022
MT
Il-Ġurnal Uffiċjali tal-Unjoni Ewropea
L 45/1471 IL-KUMMISSJONI PROĠETTI PILOTA
KAPITOLU PP 07 — INVESTIMENT FIN-NIES, FIL-KOEŻJONI SOĊJALI U FIL-VALURI (ikompli) PP 07 22
(ikompli)
PP 07 22 02
(ikompli) Kummenti
It-teknoloġiji l-ġodda qegħdin jibdlu b'mod drammatiku u kostanti d-dinamika tat-tiswir tal-opinjonijiet u l-pajsaġġ tal-midja.
Filwaqt li dawn jippermettu li informazzjoni ta' interess pubbliku tiġi distribwita b'mod faċli lil udjenzi usa', filwaqt li jrawmu l-pluralità u l-mod kif l-informazzjoni tiġi maħluqa, imfittxija u distribwita online, jistgħu wkoll iżidu l-polarizzazzjoni li fiha persuna tkun esposta għall-aħbarijiet, is-sorsi u l-ideat li jikkorrispondu għall-preferenzi li tkun esprimiet.
Dan, flimkien mal-pjattaformi xprunati mill-profitt, li jikkondividu data għal raġunijiet purament kummerċjali, jista' jimmina b'mod sinifikanti l-potenzjal li wieħed isir jaf u jiddibatti fehmiet opposti u, bħala tali, jista' joħloq riskju għall-ġurnaliżmu etiku, il-pluraliżmu tal-midja u d-demokrazija Ewropea nfisha.
Fl-istess ħin, ġurnalisti u atturi oħra tal-midja fl-Unjoni jħabbtu wiċċhom ma' vjolenza, theddid, fastidju jew umiljazzjoni fil-pubbliku prinċipalment minħabba l-attivitajiet investigattivi tagħhom biex jipproteġu l-interess pubbliku minn użu ħażin tal-poter, korruzzjoni, ksur tad-drittijiet tal-bniedem jew attivitajiet kriminali, u skont il-Pjattaforma tal-Kunsill tal-Ewropa għall-Protezzjoni tal-Ġurnaliżmu u s-Sikurezza tal-Ġurnalisti, aktar minn nofs il-każijiet ta' abbużi kontra professjonisti tal-midja jitwettqu minn atturi statali.
Rajna mewġa ta' diżinformazzjoni u propaganda li xterdet malajr permezz tal-internet u mezzi oħra tax-xandir.
Fiddawl tal-konsegwenzi soċjali u politiċi, huwa aktar kruċjali minn qatt qabel li ċ-ċittadini tagħna jużaw il-midja u l-midja soċjali b'mod kritiku.
Hemm bżonn isir investiment f'riżorsi finanzjarji adegwati fil-litteriżmu medjatiku u dak diġitali u fl-iżvilupp ta' strateġiji komuni fil-livell tal-Unjoni, flimkien ma' ġurnalisti, akkademiċi u organizzazzjonijiet internazzjonali u tas-soċjetà ċivili, sabiex iċ-ċittadini u l-utenti tal-internet jingħataw is-setgħa jirrikonoxxu u jkunu konxji minn sorsi ta' informazzjoni dubjużi u jidentifikaw u jesponu kontenut u propaganda li jkunu deliberatament foloz.
Il-''Festival Ewropew tal-Ġurnaliżmu u l-Litteriżmu Medjatiku" hija mmirata biex issaħħaħ id-djalogu, il-kooperazzjoni u s-sħubija fl-Unjoni, fost il-ġurnalisti, l-istabbilimenti tal-midja inklużi l-midja tas-servizz pubbliku, l-organizzaz­ zjonijiet tas-soċjetà ċivili u l-professjonisti tal-litteriżmu medjatiku, b'enfasi fuq il-mistoqsijiet kruċjali ta' żminijietna u b'attenzjoni speċjali għaż-żgħażagħ, inklużi l-istudenti tal-ġurnaliżmu, iċ-ċittadini u l-midja soċjali: nindirizzaw id-diżinformazzjoni fl-era tal-post-verità.
Kull sena, ġurnalisti mill-Ewropa kollha se jiġu mistiedna jissottomettu kontribuzzjonijiet preliminari online, fuq pjattaforma ddedikata, u jressqu proposti konkreti għat-titjib tal-leġiżlazzjoni u l-kundizzjonijiet tax-xogħol għassettur kemm fil-livell Ewropew kif ukoll f'dak nazzjonali.
Taħt l-awspiċji ta' dan l-avveniment, il-professjonisti talmidja se jkunu jistgħu jelaboraw proposti ġodda, jissorveljaw l-implimentazzjoni tar-regoli eżistenti u jistabbilixxu riżultati tanġibbli f'oqsma bħall-protezzjoni u s-sikurezza tal-ġurnalisti, is-sigurtà soċjali, mudell ta' negozju ġdid għall-midja, ir-rwol u l-impatt tad-diġitalizzazzjoni fuq is-settur tal-midja, ir-rwol tal-midja fl-indirizzar taddiżinformazzjoni jew iż-żieda fil-litteriżmu medjatiku.
L-avveniment imbagħad se jiġbor flimkien professjonisti talmidja minn sfondi differenti, jiġifieri korporazzjonijiet kbar tal-midja, freelancers, ġurnalisti investigattivi indipendenti, mezzi tax-xandir lokali, kif ukoll rappreżentanti ta' assoċjazzjonijiet tal-istampa u NGOs li jippromwovu l-libertà tal-midja, filwaqt li jiġu mistiedna rappreżentanti tal-awtoritajiet nazzjonali u Ewropej bħala kelliema jew osservaturi .
Dan il-format mhux biss se jtejjeb l-għarfien tal-ġurnalisti dwar il-miżuri eżistenti u l-aħjar prattiki, iżda se jippermetti wkoll lill-awtoritajiet nazzjonali u Ewropej jingħaqdu flimkien u jifhmu aħjar il-ħtiġijiet tas-settur fl-għamla ta' djalogu strutturat annwali.
Kull sena, l-avveniment se joħroġ lista ta' rakkomandazzjonijiet ta' politika, fid-dawl tal-kontribuzzjonijiet li jkunu ġew ippreżentati minn ġurnalisti mill-Ewropa kollha u jistabbilixxu l-konklużjonijiet li se jinħareġ minnu.
Dawn ir-rakkomandazzjonijiet imbagħad għandhom jikkostitwixxu l-bażi għal azzjonijiet ta' politika fil-qasam tal-libertà tal-midja inklużi fil-programmi ta' ħidma tal-Kummissjoni Ewropea kif ukoll